kardosdrur/scandi-wiki huggingface dataset:
Forbundskansler (Tyskland)

Forbundskansleren, eller på tysk "Der Bundeskanzler", er navnet på den tyske regeringschef. Den tyske regeringsleder vælges ligesom den danske af et flertal i parlamentet (Forbundsdagen). Han eller hun, udpeger ministre og fastlægger regeringens politiske linje. Selv om Forbundspræsidenten formelt er statsoverhoved, så er forbundskansleren den i realiteten mest magtfulde politiker i Tyskland. 

Den nuværende forbundskansler er Olaf Scholz (SPD), der tiltrådte den 8. december 2021.

Tyske forbundskanslere efter 1949

Se også
 Forbundspræsident (Tyskland)
 Tyske kanslere med oversigt over kanslere siden 1871.

Tysklands politik
Tyskland
Sjælerejse

Sjælerejser, Astralrejser og nærdødsoplevelser er beslægtede fænomener, der optræder i den  okkulte litteratur. Det er såkaldte ud af kroppen-oplevelser, hvor den person der påstår at rejse i astralverdenen, eller på det åndelige plan, fornemmer at flyve ud af sin fysiske krop og rejse i en åndelig eller astral krop. Den mentale krop kaldes for forskellige navne i litteraturen: Æterisk krop, astrallegeme, lyskrop osv.

Nogle oplever, at denne æteriske krop er forbundet med den fysiske krop via en slags navlestreng, "sølvtråden", men det er langt fra alle der har denne oplevelse. Der findes en del vidnesbyrd om ud af kroppen-oplevelser fra personen der har været døde og siden er blevet genoplivet.

Noter

Spiritualitet
Okkultisme
Shamanisme
Ud-af-kroppen-oplevelse

I en ud af kroppen oplevelse, vil en vågen person opleve at hun/han svæver ud af sin krop, ofte for at hænge over den, og se ned på den.

Videnskaben beskriver den som en illusion, der måske opstår i forbindelse med en den overordnede sammenkobling af indtryk fra synssansen, følesansen og stillingssansen. Fænomenet er set i forbindelse med visse abnorme hjernetilstande såsom epilepsi, slagtilfælde og stofmisbrug, men siges ellers at være ganske sjælden. Sådanne patienter kan have manglende funktion i området omkring overgangen mellem tindinge- og isselapperne. Også ved (kunstig) elektrisk stimulering af hjerneområdet kan ud-af-kroppen oplevelser forekomme. 

I 2007 rapporterede forskere at de kunne skabe ud-af-kroppen oplevelser "kunstigt" ved at filme en (normal) person bagfra med to videokameraer og vise billederne med en hovedbåren skærm. 

Indenfor visse "alternative" områder har det besynderlige fænomen haft en vis genklang, jf. såkaldte "sjælerejser".

Se også 
 Kropsskema

Henvisning

Eksterne 
 Anders Gade, Hjerneuge 2006: Hjernen vil bedrages, http://www.psy.ku.dk/gade/2006Hjerneuge/2006Hjernenvilbedrages1.htm

Referencer 

Spiritualitet
Okkultisme
Shamanisme
Andrew Hill

Andrew Hill (født 30. juni 1931, død 20. april 2007) var en amerikansk jazzpianist og -komponist.

Liv og karriere 
Andrew Hill blev født i Chicago og begyndte som 13-årig at spille klaver på opfordring af Earl Hines. Han kom i forbindelse med Paul Hindemith, som han studerede hos i en periode samtidig med, at han spillede i forskellige bands, der spillede rhythm and blues og jazz. Han spillede i den periode blandt andet med Charlie Parker, Dinah Washington og Miles Davis.

Den første pladeoptagelse kom i 1954, og det blev snart til en lang række yderligere indspilninger, hvor han blandt andet spillede med Ben Webster, Joe Henderson og Elvin Jones. Flere gange var det hans egne kompositioner, der blev indspillet, og i 1965 blev Hill i New York City musikalsk leder af Black Art Repertory Theatre, som var skabt af digteren Leroi Jones.

Fra 1970'erne koncentrerede han sig i højere grad om komposition og undervisning. Han blev tilknyttet Smithsonian Institute, og han vekslede i tiden herefter mellem perioder uden mange offentlige optrædener og perioder med en del koncertvirksomhed.

Andrew Hills musikalske stil karakteriseres som post-bop, men med indslag af avantgarde med påvirkning af den klassisk skolede Hindemith. Han var aldrig bange for at bevæge sig ind på ukendt grund. Blandt hans mest fremtrædende udgivelser kan nævnes Dusk, der i 2001 af blandt andet Down Beat blev udnævnt til årets album. I 2003 fik han tildelt den danske Jazzpar Prisen.

Referencer

Eksterne henvisninger 

 Officiel hjemmeside – Andrew Hill in memoriam
 

Jazzpianister fra USA
Personer fra Chicago
Jazzkomponister fra USA
Jazzpar Prisen

Jazzpar Prisen er en dansk jazzpris, der i perioden 1990-2004 årligt blev uddelt til en internationalt kendt og aktiv jazzudøver, som fortjente større alment kendskab. Prisen består af en statuette udført af Jørgen Haugen Sørensen ledsaget af en kontant belønning på 200.000 kr., der var sponsoreret af Skandinavisk Tobakskompagni.

Valget af modtagerne af Jazzpar Prisen foretages af en international komite, der vælger blandt fem nominerede navne. Uddelingen af prisen foregår i København og omfatter en koncert med modtageren i centrum samt udsendelsen af en cd med optagelser fra koncerten.
 
Siden Skandinavisk Tobakskompagni i 2004 ikke længere ønskede at sponsorere prisen, har prisuddelingen været sat i stå. Det er ikke siden lykkedes at skaffe en ny sponsor.

Modtagere af Jazzpar Prisen 
 2004: Aldo Romano
 2003: Andrew Hill
 2002: Enrico Rava
 2001: Marilyn Mazur
 2000: Chris Potter
 1999: Martial Solal
 1998: Jim Hall
 1997: Django Bates
 1996: Geri Allen
 1995: Tony Coe
 1994: Roy Haynes
 1993: Tommy Flanagan
 1992: Lee Konitz
 1991: David Murray
 1990: Muhal Richard Abrams

Eksterne henvisninger 
 Jazzpar Prisens hjemmeside

Prisen
Musikpriser fra Danmark
Prisuddelinger
Mikroskopi

Mikroskopi er en metode til at se små detaljer, der ikke kan observeres med det blotte øje. Det ældste og mest kendte instrument er det optiske mikroskop, der bruger linser til at bøje synligt lys for derved at forstørre detaljer. Dette kan bl.a. bruges til at observere mikroorganismer. Nyere mikroskopi-metoder tæller fx STED-mikroskopi og scanning-sondemikroskopi, der har en lavere opløsningsgrænse og evt. kan måle forskellige fysiske egenskaber.

Mikroskopi bruges generelt til at skabe et billede af et undersøgte system. Alternativt kan sprednings-eksperimenter også bruges til at forstå strukturen i et materiale, men disse metoder skaber ikke på samme måde et billede.

Relateret til mikroskopi er teleskopi, der går ud på et se detaljer, der er meget langt væk.

Mikroskopi-metoder

Optisk mikroskopi

Bakteriemikroskopi 
Undersøgelsen af bakterier vha. mikroskopi, foregår ved at dyrkede prøver (væv eller væske) spredes på et objektglas (en lille glasplade, der kan sættes under et mikroskop) og tørres. Herefter er det muligt at farve bakterierne vha. gramfarvning, hvorefter de kan opdeles i gram-negative- og gram-positive bakterier, hvilket gør dem nemmere at identificere.

Vævsmikroskopi 
Vævsprøver kan benyttes til at undersøge bl.a. vævsopbygningen (histopatologi) og celler med unormalt udseende (cytopatologi). 
Undersøgelsen starter med, at en vævsprøve (biopsi) deles op i små stykker, som dyppes i formalin eller et andet fikseringsmiddel. Det fikserede væv bliver så indlejret i paraffin, og paraffinblokken snittes i ganske tynde stykker, som placeres på et objektglas. Herefter fjernes paraffinen, og vævet farves med specielle farver, der kan forstærke mikroskopiske detaljer.

Scanning-sondemikroskopi (SPM)

Scanning-tunnelmikroskopi (STM) 

En måleteknik, der er afgørende vigtig inden for nanoteknologi, er Scanning-tunnelmikroskopi (STM). STM gør det muligt at se de enkelte atomer på overfladen af materialer. Med STM aftastes overfladens struktur ved på kontrolleret vis at bevæge en uhyre spids nål, der ender i et enkelt atom, hen over det materiale, man vil undersøge. Dynamiske processer og kemiske reaktioner på overflader kan studeres med ultimativ atomar opløsning. På unik vis kan man endvidere, ved at bruge STM nålen til at skubbe og trække atomer rundt på overfladen, danne de mindste strukturer, man kan tænke sig, bestående af ganske få atomer.

Eksterne henvisninger
Uddybende artikel om skanning tunnel mikroskopi

Nanoteknologi
Mikroskoper
Libration

Indenfor astronomien bruges ordet Libration (afledt af det latinske udsagnsord libro -are "at balancere", "at svaje") om de langsomme, periodiske bevægelser en måne synes at udvise i sin bane omkring et større himmellegeme, når den observeres fra dette større himmellegeme. Når "libration" omtales uden nærmere forklaring på hvilket himmellegemes libration der er tale om, handler det om det specifikke tilfælde med Månens libration i sin bevægelse omkring Jorden.

Årsager til libration 

Vor egen Måne er "låst fast" i såkaldt bunden rotation, hvilket betyder, at Månen er præcis lige så lang tid om at dreje sig én gang om sig selv, som det tager den at fuldføre ét omløb om Jorden. Samtidig er Månens omløbsbane ikke perfekt rund som en cirkel, men svagt ellipse-formet. Konsekvensen af dette er, at Månens fart varierer alt efter, hvor på sin omløbsbane den er. Sammen med det konstante tempo hvormed Månen drejer sig om sig selv, betyder den varierende fart, at rotationsbevægelsen er skiftevis lidt "bagud" og lidt "forud" i forhold til Månens bevægelse rundt i sin bane.

Samtidig står Månens rotationsakse ikke i en ret vinkel på baneplanet, hvilket gør, at en observatør somme tider ser mere til Månens "sydpol" end til "nordpolen" og somme tider omvendt. Dette svarer til Jordaksens hældning i forhold til det baneplan, som Jorden befinder sig i i forhold til Solen, der som bekendt giver anledning til årstiderne på vores planet.

Endelig tilføjer Jordens egen rotation en ekstra, periodisk bevægelse i Månens færd over himlen set fra Jorden: Fra Månen står op over den østlige horisont, til den går ned i vest cirka 12 timer senere, har en stationær observatør på Jorden "flyttet sig" mere end 12.000 kilometer, og det giver anledning til en ekstra "bevægelse" ud over, hvad månens faktiske bevægelse gennem rummet kan forklare.

Eksterne henvisninger 

Himmelmekanik
De apostolske Fædre

De apostolske Fædre er betegnelsen for en samling kristne skrifter fra tiden omkring år 90 til 150 e.Kr., den såkaldte 'efterapostolske tid'. Forfatterne til disse tekster anses for at have stået grundlæggerne af de første kristne menigheder nær. Skrifterne er, næst efter de nytestamentlige breve, det ældste skriftlige vidnesbyrd om de tidlige kristne menigheder. Skrifterne skal ikke forveksles med de nytestamentlige skrifter ej heller de nytestamentlige apokryfer.

Betegnelsen 'De apostolske Fædre' går tilbage til slutningen af 1600-tallet hvor skrifterne første gang blev udgivet samlet, dog uden Diognetbrevet og Didake – sidstnævnte blev først fundet i 1873.

Indhold 
'De apostolske Fædre' består af følgende bøger (officielle forkortelser i parentes):

 De tolv apostles lære eller Didaké (Did.)
 Første Klemensbrev (1.Klem.)
 Andet Klemensbrev (2.Klem.)
 Ignatius' breve
 Ignatius' brev til menigheden i Efesos. (Ign.Ef.)
 Ignatius' brev til menigheden i Magnesia (Ign.Magn.)
 Ignatius' brev til menigheden i Tralles (Ign.Trall.)
 Ignatius' brev til menigheden i Rom (Ign.Rom)
 Ignatius' brev til menigheden i Filadelfia (Ign.Filad.)
 Ignatius' brev til menigheden i Smyrna (Ign.Smyrn.)
 Ignatius' brev til Polykarp (Ign.Polyk.)
 Polykarps brev (Polyk.)
 Polykarps martyrium (Polyk.mart.)
 Barnabasbrevet (Barn.)
 Diognetbrevet (Diogn.)
 Hermas Hyrden (Herm.)

I nogle udgaver medtages også:
 Papias-fragmenterne
 Kvadratus-fragmentet

Bøger 
 De apstolske Fædre – i dansk oversættelse med indleninger og noter, Red.: Niels Jørgen Cappelørn, Niels Hyldahl, Bertil Wiberg. Det danske Bibelslskab, København 1985 

 
Kristendom i antikken
Personer i kirkehistorien
Fluffer

Fluffer er en medarbejder på produktionen af pornofilm, som sørger for de mandlige pornoskuespilleres erektion, så de er klar til de enkelte scener. Ofte sker det ved oralsex.

I nutidens indspilning af pornofilm, er det ofte ikke nødvendigt, da der ikke er så mange og lange ventetider, som dengang, man benyttede celluloidfilm til indspilning mod nutidens digitale videokameraer.

I et afsnit af TV3's erotiske dokumentarserie SexOrama medvirker Helle Andersen som fluffer.

Stillingsbetegnelser
Pornografi
Flunitrazepam

Flunitrazepam, C16H12FN3O3, er et angstdæmpende og beroligende middel, der tilhører gruppen benzodiazepiner. Præparatet blev opfundet i starten af 1960'erne.

Lægemidlet sælges i dag under navnet Flunitrazepam men kendes også som Fluscand eller Rohypnol.

Medicinalvirksomheden Roche besluttede d. 22. januar 2004 at holde op med at sælge Rohypnol i Sverige efter en del grove overfald og voldtægter, hvor offeret har været bedøvet med stoffet. De oplyser dog at man stoppede produktionen pga. manglende salg.

Eksterne henvisninger 

 Læs mere om medicin, der indeholder Flunitrazepam på medicin.dk Sælges ikke længere i Danmark, hvorfor førnævnte link ikke virker.

Lægemidler tilhørende nervesystemet
Christian Mosbæk

Christian Mosbæk (født 1. september 1957) er en dansk skuespiller. Han er uddannet i 1984 fra Skuespillerskolen ved Aarhus Teater.

Mosbæk har medvirket i flere film og serier, bl.a. Danmarks Radios populære Krøniken, hvor han spillede salgschef Kjeldsen. Mosbæk har også medvirket i serierne Rejseholdet, Nikolaj og Julie, Ørnen
Anna Pihl og Langt fra Las Vegas, og i flere spillefilm, deriblandt En Soap. Han har også medvirket i sitcomen Anstalten, der blev sendt på TV 2 Zulu'' i 2011.

Filmografi 
 Kidnapning (2017)

Eksterne henvisninger 
 

Skuespillere fra Danmark
AASI Fodbold

AASI Fodbold er en underafdeling af Aalborg Studenternes Idrætsforening og blev startet i 1997 af studerende ved Aalborg Universitet. Klubben har to hold; et dame- og et herrehold, men har tidligere haft to af begge.

Ekstern henvisning 
AASI fodbolds hjemmeside 

Fodboldklubber under DBU Jylland
Sportsklubber i Aalborg
Donnie Brasco

Joseph Dominick Pistone (født 1939), bedre kendt under navnet Donnie Brasco er en tidligere FBI-agent, som arbejdede undercover i seks år for at infiltrere Bonanno-familien og i mindre grad Colombo-familien, dele af mafiaen i New York City. Pistone har sagt at han kunne være blevet medlem af Bonanno-familien, hvis han havde myrdet Phillip Giaccone i december 1981. Dette mord blev aflyst, men Pistone blev senere hyret til at myrde Alphonse Indelicatos søn, Anthony Indelicato. Pistone blev specialagent for FBI i 1969, 7 år før han gik undercover.

Kilder 
 Joseph D. Pistone, Spion i Mafiaen, Ekstra Bladets Forlag, 1988. .

Personer fra USA
Kristadelfianere

Kristadelfianere (engelsk: The Christadelphians, fra græsk og betyder "brødre og søstre i Kristus") er en ikke-trinitarisk kristen kirkeretning oprettet i USA og Storbritannien i 1848-1850. De har medlemmer og kirker (kaldet ecclesier) verden over. Uafhængige skøn angiver det globale antal af Kristadelfianere til at være ca. 50.000

Historie 
Den vigtigste grundlægger af gruppen var en engelsk læge, John Thomas, som blev et samlingspunkt for dem, der var desillusionerede med Alexander Campbell's religiøse bevægelse i Amerika. I 1848-1849 vendte Thomas tilbage til Storbritannien for at skrive sin bog "Elpis Israel" ("Håbet om Israel"), og iværksætte en foredragsturné. Thomas mente, at Bibelen lærte, at Gud ville samle det jødiske folk i Palæstina før Kristi genkomst. Og i Skotland fandt han mange tilhørere blandt adventister og unitarer. Disse tilhængere dannede kernen i den første kristadelfianske kirke i Storbritannien. En skotsk kristadelfianer, Robert Roberts, skrev bogen Christendom Astray (Kristendommen på afveje) 1884. En norsk oversættelse blev udgivet 1911 under titlen Kristendom på avveie.

Tro 
De væsentligste elementer i deres tro er de følgende:
 Bibelen er Guds inspirerede ord.
 Jesus Kristus er Guds Søn men ikke Gud og eksisterede ikke før sin fødsel.
 Kristus vil komme igen og etablere Guds Rige på jord.
 Døden er ubevidsthed – sjælens udødelighed afvises, idet de tror på betinget udødelighed.
 Helvede betyder simpelthen graven.
 Dåb sker ved at den voksne dyppes fuldstændigt i vand.
 Helligånden er ikke en person men Guds kraft.
 Satan er ikke et personligt væsen men et symbol på menneskelig ondskab.

Organisation 
Kristadelfianere mødes jævnligt til brødsbrydelse i erindring om Jesu død. De mødes i hjem og i små mødehaller. Deres gudstjenesteform er enkel i et forsøg på at efterligne den primitive kristendom. De har ingen central ledelse, og hver kirke (ecclesia) er uafhængig.

Kristadelfianere har en tradition for militærnægtelse.

Det primære magasin i kirkeretningen er The Cristadelphian Magazine, som er blevet offentliggjort i Birmingham, England siden 1864.

Eksterne henvisninger 

 https://thechristadelphian.com/
 http://www.god-so-loved-the-world.org/
 Rob J. Hyndman: Christadelphianerne

Kildehenvisning 

Kirkesamfund
Protestantisme
Illums Bolighus

Illums Bolighus er en dansk kæde af møbler og andre boligrelaterede ting. Det blev grundlagt i 1925, og var en del af stormagasinet Illum fra 1941 frem til 2005, men er i dag et selvstændigt selskab med filialer i flere lande.

Historie 
Forretningen blev grundlagt i 1925 under navnet BO af den danske forretningsmand Kaj Dessau. BOs koncept var ikke set før i verden, da ingen forretninger før havde integreret tekstiler og møbler i kombination med kunst. I 1941 blev forretningen overtaget af familierne, der også ejede stormagasinet A. C. Illum A/S, hvilket resulterede i et navneskifte til Illums Bolighus A/S.
I 1959 overtog Illum en eksklusiv møbelforretning, som siden er blevet til Illums Bolighus, efter at være udskilt i 1995.

Illums Bolighus har dog ikke i dag nogen form for tilknytning til stormagasinet Illum, da ejerskabet siden 2005 har ligget hos en investeringsgruppe med husets administrerende direktør Henrik Ypkendanz i spidsen.

Bygningsværket, som huser Illums Bolighus, er beliggende på Amagertorv i Københavns centrum og blev tegnet i 1961 af arkitekten Kay Kørbing. Illums Bolighus har udover forretningen på Amagertorv også to forretninger i Københavns Lufthavn, en i Tivoli, en i Kgs. Lyngby samt en forretning i Aarhus.

I efteråret 2006 åbnede den første udenlandske afdeling i det norske interior-center House of Oslo, efterfulgt af et Illums Bolighus i Hamngatan i Stockholms centrum i 2010. Sidst men ikke mindst åbnede Illums Bolighus en butik i 2012 i Emporia i Malmö. Illums Bolighus har en online shop og er også Kongelig Hofleverandør.

Referencer

Eksterne henvisninger 
 Illums Bolighus – Officielt website

Møbelkæder i Danmark
Indre By (København)
Virksomheder i København
Leverandører til Det Kongelige Danske Hof
Etableret i 1925
Isildur

Isildur er en fiktiv person fra J.R.R. Tolkiens univers. Han er med i Ringenes Herre, Silmarillion og Efterladte historier. Han er søn af Elendil.

Optræden i historien 
Ved et stort slag slog Sauron den unge prins Isildurs far ihjel. Da Isildur så det, kunne hans vrede ikke stoppe ham. Han løb op til sin far, tog hans sværd og huggede af al kraft. Han ramte plet og den af Saurons hænder, hvor ringen sad, blev hugget af. Isildur tog ringen og gik op til toppen af Dommedagsbjerget for smide ringen ned i den selv samme ild, som den blev støbt i. Men noget holdt ham tilbage. Han gik ned igen uden at ødelægge ringen. Men ringen havde sin egen vilje og en dag besluttede den sig for at forlade Isildur, så den fik en masse orker til at dræbe Isildur. De skød ham ned med pile, så han faldt død om i en sø og dernede fandt Deagol – en lille hobbit – den. Ringen blev senere taget fra Deagol af hans bror Smeagol/Gollum.

Eksterne henvisninger 
 

Personer i Ringenes Herre
Ruhr

Ruhr er 221 km lang højre biflod til en af Tysklands største og vigtigste floder, Rhinen. Den løber igennem Europas største industri- og Tysklands største beboelseområde, Ruhr-distriktet, som den også har lagt navn til.

Floder i Tyskland
Rhinens bifloder
Calvin Klein

Calvin Klein (født Richard Klein 19. november 1942 i Bronx, New York, USA) er en amerikansk designer af modetøj.

Calvin Klein lavede i 1968 sit eget tøjmærke med navn "Calvin Klein". Calvin Klein er nok mest kendt for at lave herreundertøj, cowboybukser, designertøj og parfume, men laver bl.a. også andre slags beklædningsgenstande, smykker, makeup og sengetøj.

Calvin Klein brands 
 cK Calvin Klein 
 Calvin Klein Collection (ready to wear)
 Calvin Klein (Sportstøj)
 Calvin Klein Jeans (Denim-tøj)
 Calvin Klein Golf (Golf-tøj)

Eksterne henvisninger 

 
 

Modeskabere fra USA
Erhvervsfolk fra USA
Iværksættere fra USA
Personer fra New York
Maria Nørgaard

Maria Nørgaard (født 12. februar 1982 i København) er en dansk håndboldspiller. Hun stoppede med at spille i Aalborg DH i 2008 og flyttede hjem til København. Nørgaard har tidligere spillet i Herlev/Hjorten, FIF, FC København Håndbold, og Frederikshavn FOX Team Nord (Udlejet 1. sæson).

Håndboldspillere fra Danmark
Personer fra København
Håndboldspillere fra Aalborg DH
Håndboldspillere fra FIF
Håndboldspillere fra FC København Håndbold
Kristina Bille

Kristina Bille (født 3. april 1986 i Hvalpsund, Farsø) er en tidligere dansk håndboldspiller. Fra efteråret 2011 og til foråret 2012 spillede hun for den slovenske klub Krim Ljubljana.  Hun har deltaget i flere slutrunder for det danske landshold.

Tidligere spillede hun for Viborg HK, RK Krim, Skive fH, Aalborg DH og Larvik HK.

Kilder

Eksterne henvisninger 
 
   

Håndboldspillere fra Danmark
Håndboldspillere fra Krim Ljubljana
Håndboldspillere fra Viborg HK
Håndboldspillere fra Aalborg DH
Håndboldspillere fra EH Aalborg
Personer fra Farsø
Håndboldspillere fra Larvik HK
Pernille Holst Holmsgaard

Pernille Holst Holmsgaard (tidligere Larsen) (født 6. september 1984 i Pandrup) er en tidligere dansk håndboldspiller. Hun spillede senest for Nykøbing Falster Håndboldklub. Har tidligere spillet for HC Odense, Aalborg DH, Horsens HK, Viborg HK og København Håndbold. Hun fik debut på det danske A-landshold i 2006. Hun er siden da blevet en af de bærende kræfter, især i forsvaret.

Referencer 

 

Håndboldspillere fra Danmark
Personer fra Pandrup
Håndboldspillere fra Aalborg DH
Håndboldspillere fra HC Odense
Håndboldspillere fra Viborg HK
Olympiske håndboldspillere fra Danmark
Håndboldspillere fra København Håndbold
Håndboldspillere fra Nykøbing Falster Håndboldklub